Cele patru hoteluri sunt:

Courtyard by Marriott 4*, primul hotel al brandului Courtyard by Marriott International construit în Bucureşti;

Moxy 3* by Marriott, primul hotel al brandului Moxy by Marriott International din România, dedicat Millenialilor;

Autograph 5* by Marriott, primul hotel al brandului Autograph by Marriott International în România, ridicat în clădirea monument istoric - Palatul Băncii Marmorosch Blank & Co.;

Hilton Garden Inn 4*, primul hotel-aeroport de brand internaţional din România, construit în Otopeni.

Lucrările la proiecte au demarat în 2017 şi 2018 şi sunt programate să se încheie în vara şi toamna lui 2019, respectiv începutul lui 2020.

„Primul hotel pentru care am fost contractaţi a fost Courtyard by Marriott în 2017, iar apoi la interval de 1 an, au venit celelalte 3 hoteluri, ceea ce ne-a adus o provocare şi mai mare. Când ai 3-4 arhitecţi pe echipă alocaţi proiectelor hoteliere poţi spune că eşti un birou care proiectează hoteluri. Provocările ne-au însoţit la tot pasul - am încercat să nu depăşim bugetul, să ne încadrăm în limita de timp impusă, să proiectăm hotelurile şi spaţiile acestora, condiţionaţi fiind de suprafaţă şi cerinţele speciale caracteristice brandurilor. Noi în timpul acesta am lucrat concomitent şi pe alte proiecte mari, dar am reuşit să învăţăm, să creştem împreună şi să le ducem la capăt”, mărturiseşte Ivona Amariţei, unul dintre cei opt Senior Partners Cumulus, arhitect specializat pe segmentele de hotelier şi birouri şi unul dintre coordonatorii proiectelor hoteliere.